Lingua Xosana
Lingua Xosana sive Xhosa (vulgo isiXhosa) est lingua populi Xosani, cui sunt circa 8.2 milliones loquentium, praecipue in Africa Australi. Xosana est lingua domestica secunda Africae Australis (post linguam Zuluanam et ante Batavam Capitensem. Facta est una ex undecim civitatis linguis publicis anno 1994. Lingua Xosana est lingua Bantuensis valde similis linguae Zuluanae. Plurimas consonantes linguales ingressivas (consonantes clic) inter linguas Bantuenses habet. Sicut multae linguae Bantuenses, scribitur in abecedario Latino.